Nando's-advertensie takel xenofobie | Maroela Media
Nando's-advertensie takel xenofobie
Nando's wat bekend is vir hul omstrede advertensies het weer die nuus gehaal met hul nuutste advertensie wat die gek skeer met xenofobie.
Die nuwe minuut-lange advertensie wys hoe verskeie mense van verskillende nasionaliteite in 'n rookwolk verdwyn. Dit eindig op die ou end met 'n Khoisan man wat oorbly en sê: "Ek gaan nêrens heen nie, julle het ons ****** hier gekry."
Die maatskappy het in 'n verklaring gesê dit is nie hul intensie om enigiemand of kultuurgroep te ontstel of minag te toon nie. Hulle wil eerder gesprekke aanhits om empatie te koester sodat Suid-Afrikaners krities na dié kwessie kyk. Hulle sê voorts hulle wil mense aanmoedig om teen vooroordeling te staan en die verskeie kulture van die land te aanvaar.